Neuvoston direktiivi 89/194/ETY, annettu 13 päivänä maaliskuuta 1989, direktiivin 69/169/ETY muuttamisesta Tanskan kuningaskunnalle myönnetyn maahantuonnissa matkustajille myönnettävään verovapautukseen liittyviä säännöksiä koskevan poikkeuksen osalta



Virallinen lehti nro L 073 , 17/03/1989 s. 0047 - 0048

Suomenk. erityispainos Alue 9 Nide 2 s. 0009

Ruotsink. erityispainos Alue 9 Nide 2 s. 0009



NEUVOSTON DIREKTIIVI, annettu 13 päivänä maaliskuuta 1989, direktiivin 69/169/ETY muuttamisesta Tanskan kuningaskunnalle myönnetyn maahantuonnissa matkustajille myönnettävään verovapautukseen liittyviä säännöksiä koskevan poikkeuksen osalta (89/194/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 99 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että Tanskan kuningaskunta saa 31 päivään joulukuuta 1988 soveltaa poikkeusta direktiivistä 69/169/ETY(), sellaisena kuin se on viimeksi muutettuna direktiivillä 88/664/ETY(), tiettyjen tuotteiden osalta, joita Tanskassa asuvat matkustajat tuovat maahan oleskeltuaan toisessa maassa vähemmän kuin 48 tuntia; Tanskan kuningaskunta soveltaa myös alennettua määrällistä rajoitusta kuohumattomiin viineihin, samassa direktiivissä Tanskan kuningaskunnalle myönnetään poikkeus, jonka mukaan se voi jättää matkustajille myönnettävän 390 ecun verovapautuksen ulkopuolelle tavarat, joiden yksikköarvo on suurempi kuin 310 ecua, tätä poikkeusta on tarkasteltava suhteessa perustamissopimuksen 8 a artiklaan, jossa määritellään sisämarkkinat alueeksi, jolla ei ole sisäisiä rajoja ja jolla tavaroiden, henkilöiden, palvelujen ja pääomien vapaa liikkuvuus taataan, sekä määrätään sisämarkkinat toteutettaviksi asteittain 31 päivänä joulukuuta 1992 päättyvän kauden kuluessa, Tanskan kuningaskunnan hallitus on ilmoittanut pyrkivänsä tyydyttävään yhteiseen ratkaisuun yhteisön sisäisen välillisen verotuksen lähentämisessä sisämarkkinoita varten; se on ilmoittanut tämän vuoksi vähentävänsä tai poistavansa elektroniikan ja kotitalouksien elektronisten laitteiden erityisvalmisteveroja ja pidättäytyvänsä savukkeiden, tupakan ja alkoholijuomien valmisteverojen tavanomaisten määrien muuttamisesta; hallitus on myös antanut ymmärtää luopuvansa tietyistä, muista jäsenvaltioista Tanskaan tulevien matkustajien valvontaan liittyvistä hallinnollisista käytännöistä, ja tiettyjen olemassa olevien poikkeusten välitön lakkauttaminen voisi aiheuttaa Tanskalle taloudellisia vaikeuksia, ja sen vuoksi niiden soveltamista muutettuina olisi jatkettava 31 päivään joulukuuta 1990, ON ANTANUT TÄMÄN DIREKTIIVIN: 1 artikla Lisätään direktiivin 69/169/ETY 7 b artiklan 1 kohdan a alakohtaan seuraava: "Tanskan kuningaskunnan osalta tämä määrä korotetaan 340 ecuun 1 päivästä tammikuuta 1990;". 2 artikla Korvataan direktiivin 69/169/ETY 7 c artikla seuraavasti: "7 c artikla Poiketen siitä, mitä 4 artiklan 1 kohdassa säädetään, Tanskan kuningaskunta saa 31 päivään joulukuuta 1990 soveltaa seuraaviin tavaroihin, joita Tanskassa asuvat matkustajat tuovat maahan oleskeltuaan toisessa maassa vähemmän kuin 48 tuntia, seuraavia määrällisiä rajoituksia: >TAULUKON PAIKKA> ". 3 artikla Komissio tarkastelee tilannetta viimeistään 30 päivänä kesäkuuta 1990 ja tekee ehdotuksen kyseisen poikkeuksen pidentämisestä, mahdollisesti muutettuna. 4 artikla 1. Jäsenvaltioiden on toteutettava tämän direktiivin noudattamisen edellyttämät toimenpiteet 1 päivänä tammikuuta 1989. 2. Jäsenvaltioiden on ilmoitettava komissiolle tämän direktiivin soveltamiseksi antamistaan säännöksistä. 5 artikla Tämä direktiivi on osoitettu kaikille jäsenvaltioille. Tehty Brysselissä 13 päivänä maaliskuuta 1989. Neuvoston puolesta Puheenjohtaja C. SOLCHAGA CATALAN () EYVL N:o C 26, 1.2.1989, s. 12 () Lausunto annettu 17 päivänä helmikuuta 1989. () Lausunto annettu 25 päivänä tammikuuta 1989. () EYVL N:o L 133, 4.6.1969, s. 6 () EYVL N:o L 382, 31.12.1988, s. 41